**PROIECTUL DECIZIEI ETAPEI DE ÎNCADRARE**

Nr. 277 din 24.05.2019

Ca urmare a solicitării de emitere a acordului de mediu adresate de **Popescu George Cătălin** pentru proiectul **„Construire platformă depozitare dejecții solide și lichide – Submăsura 6.3-Sprijin pentru dezvoltarea fermelor mici” ,** propus a se amplasa în județul Giurgiu, com. Băneasa, sat Băneasa, str. Principală, nr. 167, înregistrată la A.P.M. Giurgiu cu nr. **277 din 11.01.2019**, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.03.2019, că proiectul **„Construire platformă depozitare dejecții solide și lichide – Submăsura 6.3 – Sprijin pentru dezvoltare fermelor mici”**, propus a se amplasa în județul Giurgiu, com. Băneasa, sat Băneasa, str. Principala, nr. 167, nu se supune evaluării impactului asupra mediului şi nu se supune evaluării adecvate.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul se încadrează în prevederile Hotărârii Guvernului nr. 445/2009, anexa nr. 2, pct. 11, lit.b;

**1**. Caracteristicile proiectului:

1. dimensiunea și concepția întregului proiect:

Componenta zootehnică a exploatației agricole este formată din 31 capete caprine, 5 capete suine și 102 capete păsări de curte.

Pentru efectivul de animale susmenționat, a rezultat o suprafață necesară a platformei de 28 mp.

Unul dintre obiectivele obligatorii de realizat în perioada de implementare a proiectului este și amenajarea platformei de gestionare a gunoiului de grajd, astfel încât:

* + - depozitarea şi păstrarea gunoiului de grajd să se facă în platforme special amenajate;
    - folosirea dejecţiilor să se facă numai după trecerea perioadei de stocare necesară, în funcţie de tipul de fermentaţie la care a fost supus şi după realizarea parametrilor de depoluare.

Pentru a satisface cerințele în materie de eficiență, durabilitate, funcționalitate, în cazul de față s-a optat pentru construirea unei platforme cu baza betonată.

S-a hotărât ca suprafața construită a platformei individuale (gospodărești) să fie mai mare, de 28 mp (7 m x 4m) și prevăzută cu o bază din material impermeabil, placa de beton ușor înclinată de cca 2 - 3 % spre una din marginile platformei, unde se amplasează într-o săpătură un bazin de colectare a mustului de gunoi rezultat în timpul fermentării, pentru a reduce la minim infiltraţia şi a oferi o suprafaţă ideală pentru îndepărtarea sau răsturnarea cu uşurinţă a gunoiului de grajd.

De asemenea , va fi prevazută cu drenaj și racordata la un bazinul vidanjabil care va fi lipit de platforma, a.i. lichidele drenate din grămadă, dacă există, sa fie colectate şi dirijate catre acest bazin.

Platforma va fi închisă perimetral pe trei laturi cu pereti din lemn, având înălțimea de 1,5 m.